שיחה:התערבות (ייעוץ)

message: אני קורא עכשיו את שיטות בפסיכותרפיה של הילד של צ'ת'יק ובמבוא לפרק על תהליך הטיפול הוא מונה ומבאר 4 מושגי יסוד בטיפול. חשבתי לעצמי שזו הזדמנות לעבות מושגי יסוד. לשמחתי הרבה גיליתי ששלושת הראשונים כתובים כערכים יפים (חוזה טיפולי, התנגדות והעברה). כשהגעתי לרביעי, גיליתי שהוא קיים, אך במשמעות שונה משהכרתי. הערך התערבות טיפולית מתאר את מה שאני מכיר לא מחדר הטיפול, אלא מסדרות טלוויזיה אמריקאיות בהם עושים התערבות למי שצריך להודות בבעיה ולפנות לטיפול וממאן לעשות זאת, ולא להתערבות טיפולית כגון פרשנות או שיקוף (שניהם אדומים). אז גם גיליתי שאת כותבת הערך וחשבתי אולי תוכלי להאיר את עיניי בנושא. האם צריכים שני ערכים בנושא? האם זה אותו מושג ואני לא מבין אותו לעומקו? אשמח לקרוא את דעתך. • רוליג  • שיחה  • אמצו חתול 19:47, 30 במאי 2011 (IDT)
replies: text: אחח, צ'תיק... עבר קצת זמן מאז שקראתי אותו. מקווה שתהנה ותשכיל ממנו. לגבי הערך - באמת הייתה לי התלבטות על המונח הנכון כאשר כתבתי את הערך. כפי שתוכל לקרוא בשיחת משתמש:Ravit/ארכיון 6#באתי ודרישות בידי, הערך נכתב בעקבות בקשה של אנדר ויק, עבור הערך שלו יחידה במינה, שם המשמעות המתבקשת של התערבות טיפולית היא בכיוון של תוכניות ההתערבות הקהילתיות, שגם הערך בוויקי האנגלית מדבר עליהן. לא הייתי מפחיתה בחשיבות המשמעות הזו של התערבות, זה דבר די נפוץ ומקובל באמריקה (לא רק בסדרות טלוויזיה), וגם כאן, בתוכניות גמילה וסיוע במצוקה של אדם שדוגלות בעירוב הרבה גורמים בקהילה ובמשפחה.

text: אבל אכן נשארה הבעיה לגבי התערבות טיפולית מהסוג שאתה מדבר עליה. אחרי שכתבתי את הערך, הבטחתי לעצמי שפעם אתעסק בסוגיה הזו ואתייעץ גם איתך, ולא יצא. אז תודה על הרמת הכפפה. מה לדעתך כדאי לעשות? ברור שצריך לפתוח ערך על המשמעות השנייה של התערבות טיפולית, אבל יהיה לו אותו שם... יש לך הצעה לשם אחר? אולי שם אחר לערך הראשון? או שאולי נשאיר את אותו שם בשניהם ורק נוסיף משהו בסוגריים בשם הערך, שיבדיל ביניהם? לצערי אין סיוע מוויקי האנגלית בנושא זה, intervention שם זה רק המשמעות הראשונה הנ"ל (טוב, אמריקאים או לא?...). מה דעתך? Ravit - שיחה 21:34, 30 במאי 2011 (IDT)
replies: text: :אני שמח על תגובתך זו. צ'תיק מוסר דש...

text: :לא התכוונתי לזלזל במשמעות השנייה כשייחסתי אותה לטלוויזיה. להפך, לטלוויזיה תפקיד אדיר בהנגשת מושגים מקצועיים מתחום הנפש לציבור הרחב. כמובן, שתי המשמעויות צריכות להתקיים כאן.

text: :ההחלטה על שמות הערכים הינה סמנטית. הם לקוחים מאותו תחום ואני לא אתפלא אם יש להם את אותו מקור היסטורי. אפשר לקרוא לאחד התערבות טיפולית, ולשני, התערבות טיפולית2. וברצינות, אם נישען על הערך באנגלית, שמו הוא "התערבות (ייעוץ)" ולא "התערבות טיפולית" שמתאים יותר למה שקורה במהלך טיפול, או לחילופין, "התערבות (טיפול)", למרות שאני מעדיף את הראשון. דרך נוספת להבחין בין השניים היא לשון הרבים. "התערבות" מסוג אחד באה ביחידים, וגם כשהתייחסת אל התופעה כתבת תוכניות התערבות, והותרת אותה ביחיד. לעומת זאת, בתוך חדר הטיפול אנו עושים "התערבויות" כל רגע, וככל שהתחום מתקדם, נכללים יותר ויותר מעשים כהתערבויות. דרך שלישית ואחרונה לעקוף את המכשול - לכתוב את הערך פרשנות, שגם הוא מתייחס בימינו הפוסט מודרנים לכל פעולה של המטפל, החל מפירוש חלום וכלה בשתיקה רועמת תוך גירוד הגבה הימנית. • רוליג  • שיחה  • אמצו חתול 07:09, 31 במאי 2011 (IDT)
replies: text: ::נהדר, אז מתוך האפשרויות שמנית אני חושבת שהראשונה היא הטובה ביותר (למיטב היכרותי האולד-פאשנית את המונח "פרשנות", המשמעות המקובלת לרוב היא בכל זאת בטווח הצר של המילה, והיא רק נכללת בתוך התערבות ולא יכולה להוות מילה נרדפת לה). אם כך, אעביר את הדיון לדף השיחה של התערבות טיפולית, ואם לא יהיו התנגדויות - נעביר את הערך הנוכחי להתערבות (ייעוץ) ונפתח ערך חדש להתערבות טיפולית. מה דעתך, האם אתה וצ'תיק מוכנים להתגייס ולהכחיל את הערך החדש?...  המון תודה, Ravit - שיחה 07:35, 31 במאי 2011 (IDT)
replies: text: :::גם צ'ת'יק וגם דבשת הגמל של נעמי קלנר מחכים לי ליד המחשב, ואני אחפש גם כמה פנינים ממתנת התרפיה. רגע אחרי ההעברה אפשר לשים בשמי תבנית בעבודה, כי אני ממש מתאפק מלכתוב. נחכה עוד יומיומיים לראות אם יש דעות נוספות. • רוליג  • שיחה  • אמצו חתול 16:05, 31 במאי 2011 (IDT)
replies: text: ::::לצ'ת'יק וקלנר היתה סבלנות אבל לי לא. משתמש:רוליג/התערבות טיפולית • רוליג  • שיחה  • אמצו חתול 18:38, 31 במאי 2011 (IDT)
replies: text: :::::חחח... כל הכבוד! תודיע לי מתי אפשר לבצע לך "התערבות" בעבודה ולעשות קצת הגהות. Ravit - שיחה 18:46, 31 במאי 2011 (IDT)
replies: text: ::::::את מוזמנת. אני לוקח הפסקה וכרגע אין לי מקורות נוספים. • רוליג  • שיחה  • אמצו חתול 19:34, 31 במאי 2011 (IDT)
replies: text: :::::::יופי של ערך! ערכתי קצת. אתן לך את הכבוד לבצע את ההעברות. Ravit - שיחה 17:03, 2 ביוני 2011 (IDT)

text: תודה רבה! הוספתי קצת קישורים פנימיים במרחב הערכים ומצאתי אפשרות נוספת לשם ערך זה והיא התערבות בשעת משבר. החיסרון בולט - זה שם ארוך במעט. היתרון הוא שהרבה יותר ברור על מה מדובר ומה ההבדל בינו לבין התערבות טיפולית. מה דעתכם?
replies: text: :יש אולי בעיה עם שם כזה, כי משבר יכול להיות כל דבר, למשל האסוציאציה הראשונה שלי הייתה דווקא התערבות בשעת משבר פוליטי-מדיני. התערבות בשעת משבר נפשי? עוד יותר ארוך... וגם מרמז בכיוונים יותר פסיכולוגיים ופחות קהילתיים.  Ravit - שיחה 09:36, 3 ביוני 2011 (IDT)
replies: text: ::אולי התערבות בשעת משבר נפשי שמתכנסים כולם ומנסים לשכנע את מי שיש לו בעיה שיעשה משהו עם עצמו?  במחשבה שנייה, נשאיר ככה. • רוליג  • שיחה  • אמצו חתול 12:03, 3 ביוני 2011 (IDT)
replies: text: :::אוף, חבל, את השם הזה דווקא אהבתי :-) Ravit - שיחה 18:57, 3 ביוני 2011 (IDT)
thread_title: שם הערך